

# Илдар Халиков Euromoney төркеменең идарәче директоры Нил Осборн белән очрашты

*23.05.2014*


Татарстан Премьер-министры Илдар Халиков бүген Euromoney төркеменең идарәче директоры Нил Осборн белән очрашты.


Очрашу XVIII Петербург халыкара икътисад форумы кысаларында узды.


Илдар Халиков Россия төбәкләренең берсе буларак, республика белән кызыксынуы өчен Нил Осборнга рәхмәт белдерде. Ул хәбәр иткәнчә, республиканың икътисады актив рәвештә үсешен дәвам итә.


Euromoney төркеменең Татарстан белән бергә проектларны гамәлгә ашыру тәҗрибәсе бар,- дип искә төшерде Нил Осборн. Аның сүзләренчә, Euromoney төркеме, финанс дөньясының эшчәнлеге турында хәбәр итеп торучы Европадагы иң зур компанияләрнең берсе. Компаниянең бер бүлекчәсе финанс-икътисад темасына халыкара конференцияләр һәм форумнар уздыру буенча специальләшә, Көнбатыш һәм Көнчыгыш Европа, Якын Көнчыгыш һәм Көньяк Америка белән хеәмәттәшлек итә


Ике яктан да катнашучылар Euromoney төркеме һәм Татарстан Республикасының кайбер юнәлешләр буенча хезмәттәшлек итү мөмкинлеге турында фикер алыштылар.



*ТР Президенты матбугат хезмәте, Елена Бритвина*
Илдар Халиков Euromoney төркеменең идарәче директоры Нил Осборн белән очрашты